Document ID: 32008R1060

KOMISJONI MÄÄRUS (EÜ) nr 1060/2008,
7. oktoober 2008,
millega asendatakse Euroopa Parlamendi ja nõukogu direktiivi 2007/46/EÜ I, III, IV, VI, VII, XI ja XV lisa, millega kehtestatakse raamistik mootorsõidukite ja nende haagiste ning selliste sõidukite jaoks mõeldud süsteemide, osade ja eraldi seadmestike tunnustamise kohta (raamdirektiiv)
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 5. septembri 2007. aasta direktiivi 2007/46/EÜ, millega kehtestatakse raamistik mootorsõidukite ja nende haagiste ning selliste sõidukite jaoks ettenähtud süsteemide, osade ja eraldi seadmestike tunnustamise kohta, (1) eriti selle artikli 39 lõiget 2,
ning arvestades järgmist:
(1)
Nõukogu 6. veebruari 1970. aasta direktiiv 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta (2) asendati direktiiviga 2007/46/EÜ vastavalt 28. novembri 2001. aasta institutsioonidevahelisele kokkuleppele õigusaktide ümberkujundusmeetodite rohkem liigendatud kasutamise kohta (3).
(2)
Pärast direktiivi 2007/46/EÜ vastuvõtmise algatamist on jõustunud uued direktiivid ja määrused, mis on kaasa toonud muudatusi direktiivi 70/156/EMÜ lisadesse. Neid muudatusi ei olnud võimalik direktiivis 2007/46/EÜ kajastada. Sellisteks õigusaktideks on Euroopa Parlamendi ja nõukogu 11. veebruari 2004. aasta direktiiv 2004/3/EÜ, millega muudetakse nõukogu direktiive 70/156/EMÜ ja 80/1268/EMÜ N1-kategooria sõidukite süsinikdioksiidi heitmete ja kütusekulu mõõtmise kohta, (4) Euroopa Parlamendi ja nõukogu 11. veebruari 2004. aasta direktiiv 2004/11/EÜ, millega muudetakse nõukogu direktiivi 92/24/EMÜ, milles käsitletakse kiiruspiirikuid või samalaadseid, teatavate kategooriate mootorsõidukite sisseehitatud kiiruse piiramise süsteeme, (5) Euroopa Parlamendi ja nõukogu 28. septembri 2005. aasta direktiiv 2005/55/EÜ liikmesriikide õigusaktide ühtlustamise kohta, mis käsitlevad meetmeid, mida võetakse sõidukite diiselmootoritest eralduvate gaasiliste ja tahkete osakeste heitmete vastu ning sõidukites kasutatavatest maagaasil või veeldatud naftagaasil töötavatest ottomootoritest eralduvate gaasiliste osakeste heitmete vastu, (6) komisjoni 14. novembri 2005. aasta direktiiv 2005/78/EÜ, millega rakendatakse Euroopa Parlamendi ja nõukogu direktiivi 2005/55/EÜ liikmesriikide seaduste ühtlustamise kohta, mis käsitlevad meetmeid, mida võetakse sõidukite diiselmootoritest eralduvate gaasiliste ja tahkete osakeste heitmete vastu ning sõidukites kasutatavatest maagaasil või veeldatud naftagaasil töötavatest ottomootoritest eralduvate gaasiliste osakeste heitmete vastu ja muudetakse selle lisasid I, II, III, IV ja VI, (7) komisjoni 14. oktoobri 2004. aasta direktiiv 2004/104/EÜ, millega kohandatakse tehnika arenguga sõidukite tekitatud raadiohäireid (elektromagnetilist ühilduvust) käsitlevat nõukogu direktiivi 72/245/EMÜ ja muudetakse direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, (8) Euroopa Parlamendi ja nõukogu 26. oktoobri 2005. aasta direktiiv 2005/64/EÜ, mis käsitleb mootorsõidukite tüübikinnitust, pidades silmas mootorsõidukite korduvkasutatavust, ringlussevõetavust ja taaskasutatavust, ning millega muudetakse nõukogu direktiivi 70/156/EMÜ, (9) Euroopa Parlamendi ja nõukogu 26. oktoobri 2005. aasta direktiiv 2005/66/EÜ, mis käsitleb esikaitsesüsteemide kasutamist mootorsõidukitel ja millega muudetakse nõukogu direktiivi 70/156/EMÜ, (10) komisjoni 6. märtsi 2006. aasta direktiiv 2006/28/EÜ, millega muudetakse tehnika arenguga kohandamiseks nõukogu 20. juuni 1972. aasta direktiivi 72/245/EMÜ, mis käsitleb sõidukite tekitatud raadiohäireid (elektromagnetilist ühilduvust) ja millega muudetakse direktiivi 70/156/EMÜ liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta, (11) Euroopa Parlamendi ja nõukogu 17. mai 2006. aasta direktiiv 2006/40/EÜ, mis käsitleb mootorsõidukite kliimaseadmetest tingitud heitmeid ja millega muudetakse nõukogu direktiivi 70/156/EMÜ (12) ja selle rakendusakt, komisjoni 21. juuni 2007. aasta direktiiv 2007/37/EÜ, millega muudetakse nõukogu direktiivi 70/156/EMÜ (liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta) I ja III lisa, (13) komisjoni 21. juuni 2007. aasta määrus (EÜ) nr 706/2007, millega sätestatakse kooskõlas Euroopa Parlamendi ja nõukogu direktiiviga 2006/40/EÜ sõidukite EÜ tüübikinnitust käsitlevad haldusnormid ja teatavatest kliimaseadmetest pärit lekke kindlaksmääramise ühtlustatud katsemenetlus, (14) komisjoni 14. juuni 2007. aasta direktiiv 2007/34/EÜ, millega muudetakse tehnika arenguga kohandamiseks nõukogu direktiivi 70/157/EMÜ, milles käsitletakse mootorsõidukite lubatud mürataset ja väljalaskesüsteemi, (15) Euroopa Parlamendi ja nõukogu 20. juuni 2007. aasta määrus (EÜ) nr 715/2007, milles käsitletakse mootorsõidukite tüübikinnitust seoses väikeste sõiduautode ja kommertsveokite (Euro 5 ja Euro 6) heitmetega ning sõidukite remondi- ja hooldusteabe kättesaadavust (16).
(3)
Pärast direktiivi 2007/46/EÜ vastuvõtmise algatamist on Euroopa Ühendus nõustunud Genfis asuva ÜRO Euroopa Majanduskomisjoni (UNECE) eeskirjadega: eeskiri nr 112 (esilaternad), eeskiri nr 123 (adaptiivsed esitulesüsteemid), eeskiri nr 125 (ettepoole jääv vaateväli), eeskiri nr 121 (juhtseadiste, märgutulede ja näidikute tähised), eeskiri nr 122 (küttesüsteemid), eeskiri nr 102 (kontakthaakeseadis), eeskiri nr 107 (bussid ja kaugsõidubussid), eeskiri nr 105 (ohtikke kaupu vedavad sõidukid). Lisaks jõustus uus muudatusteseeria eeskirja nr 83 (heitmed), eeskirja nr 34 (kütusepaagid), eeskirja nr 11 (ukselukud ja hinged), eeskirja nr 13 (pidurdamine), eeskirja nr 18 (vargusevastased süsteemid), eeskirja nr 97 (sõidukite alarmseadmed), eeskirja nr 17 (istmete tugevus ja kombineeritud peatoed), eeskirja nr 26 (välisgabariidist väljaulatuvad osad), eeskirja nr 14 (turvavöökinnitused), eeskirja nr 48 (valgustus- ja valgussignalisatsiooniseadmete paigaldamine), määrustele nr 1, nr 8 ja nr 20 (esilaternad), eeskirja nr 44 (laste turvasüsteemid), eeskirja nr 49 (raskesõidukite heitmed) ja eeskirja nr 64 (ajutiseks kasutamiseks ettenähtud varuveljed/-rehvid) kohta, mille jõustumiseks on ühendus juba nõusoleku andnud. Võttes arvesse nõukogu 27. novembri 1997. aasta otsuse 97/836/EÜ artikli 4 lõiget 4 Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukitele ning nendele paigaldatavale ja/või nendel kasutatavatele seadmetele ja osadele ühtsete tehniliste nõuete kehtestamist ja nende nõuete alusel väljastatud tunnistuste vastastikust tunnustamist (1958. aasta muudetud kokkulepe), (17) on nõukogu otsustanud, et need ÜRO Euroopa Majanduskomisjoni eeskirjad on ühenduse õigusaktide osaks. Seetõttu on vaja muuta IV lisa II osa nii, et need määrused kaasatakse artikli 35 lõike 2 kohasesse samaväärsusnimekirja.
(4)
Teaduse ja tehnika areng võimaldab peale selle direktiivi 2005/55/EÜ, direktiivi 2005/64/EÜ, direktiivi 2005/66/EÜ, direktiivi 2006/40/EÜ ja määrust (EÜ) nr 715/2007 kohaldada M1-kategooriasse kuuluvatele sõidukite suhtes, mida toodetakse väikeste partiidena, ja eriotstarbeliste sõidukite suhtes. Samuti võimaldab see direktiivi 2003/97/EÜ kohaldada eriotstarbeliste sõidukite suhtes. Seetõttu on vajalik muuta IV lisa I osa liidet ja XI lisa 1., 2., 3., 4. ja 5. liidet.
(5)
Ühenduse tüübikinnitusprotsessi nõuetekohase toimimise seisukohast on seetõttu asjakohane ajakohastada direktiivi 2007/46/EÜ lisasid ja kohandada neid teaduse ja tehnika arenguga.
(6)
Vastavalt tuleb asendada direktiivi 2007/46/EÜ I, III, IV, VI, VII, XI ja XV lisa.
(7)
Käesolevas määruses sätestatud meetmed on kooskõlas mootorsõidukite tehnilise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Direktiivi 2007/46/EÜ muudetakse järgmiselt:
1.
I lisa asendatakse käesoleva määruse I lisaga;
2.
III lisa asendatakse käesoleva määruse II lisaga;
3.
IV lisa asendatakse käesoleva määruse III lisaga;
4.
VI lisa asendatakse käesoleva määruse IV lisaga;
5.
VII lisa asendatakse käesoleva määruse V lisaga;
6.
XI lisa asendatakse käesoleva määruse VI lisaga;
7.
XV lisa asendatakse käesoleva määruse VII lisaga.
Artikkel 2
Käesolev määrus jõustub 29. aprillil 2009.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 7. oktoober 2008

Labels: 7
8
15